เรื่องร้องเรียน: คนเดินบนถนนเกือบโดนมอเตอร์ไซค์เฉี่ยว เพราะทางเท้าถูกยึดโดยแผงร้านข้าวต้มปลาและสามล้อ บริเวณอู่ซ่อมรถหน้าประตูวัดดวงแขฝั่งถนนเจริญเมือง
การดำเนินการของเจ้าหน้าที่: ฝ่ายเทศกิจจัดเจ้าหน้าที่เทศกิจตรวจสอบกวดขันห้ามมิให้ผู้ใดจำหน่ายสินค้าบนถนน หรือในสถานสาธารณะ และห้ามมิให้ผู้ใดจอดหรือขับขี่รถยนต์ รถจักยานยนต์ หรือล้อเลื่อน บนทางเท้า เว้นแต่เป็นการจอดหรือขับขี่เพื่อเข้าไปอาคารหรือมีประกาศของเจ้าพนักงานจราจรผ่อนผันให้จอดหรือขับขี่ได้ โดยประชาสัมพันธ์ให้จอดภายในแนวอาคารของตนเท่านั้นหากไม่ดำเนินการแก้ไขฝ่ายเทศกิจจะดำเนินคดีตามกฎหมายต่อไป ทั้งนี้จักจัดเจ้าหน้าที่ตรวจตรากวดขันอย่างต่อเนื่องต่อไป
ความเห็นของผู้แจ้ง: ตอนบ่ายวันที่ 1 กันยายน ไปรับเด็กนักเรียนวัดดวงแขกลับบ้าน ยังคงเห็นทั้งรถเข็นและสามล้อจอดอยู่บนทางเท้าเหมือนเดิม
พื้นที่: แขวงรองเมือง เขตปทุมวัน กรุงเทพมหานคร